Жатак мектеп
Жатак мектеп, мектеп интернат (латынча internus – ички) – жатаканасы бар мектеп. СССРде КПССтин 20-съездинин (1956) чечимине ылайык, Кыргызстанда 1960-жылдардын башында ачыла баштаган. Биринчи иретте жетим балдар, согуш жана эмгек майыптарынын, алыскы жайыттарда кыштаган малчылардын, аз камсыз болгон үй-бүлөлөрдүн балдары кабыл алынган. Тарбиялануучулар кийим, тамак жана окуу куралдары менен камсыз кылынган. Мектеп интернат мамлекеттин жана азыр жеке сектордун эсебинен да каржыланат. 
Терминдер жана түшүнүктөр

Колдонулган адабияттар
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5